Mchezaji mpya wa Barcelona Frenkie de Jong yupo Bongo anakula maisha na mpenzi wake kwenye mbuga ya wanyama ya Serengeti katika kipindi hiki ambacho yupo mapumzikoni baada ya kumaliza majukumu akiwa na Ajax na baadaye timu ya taifa ya Uholanzi. Hiki ni kipindi ambacho wachezaji na makocha wengi hususan wanaokipiga barani Ulaya na Marekani hutumia kufanya ziara katika nchi mbalimbali za Afrika kwaajili ya kujipa mapumziko baada ya kumalizika kwa ligi mbalimbali.  Mbuga na Hifadhi za Wanyama ni sehemu ambazo wachezaji hupenda kutembelea kwaajili ya kujionea uzuri wa asili kutoka Afrika.  Wameshakuja wachezaji mbalimbali hapa Tanzania. David Beckham amewahi kuja, Messi inaelezwa ameshawahi kuja kutembea Mlima Kilimanjaro, Mamadou Sakho na siku chache zilizopita inalezwa kuwa kiungo mshambuliaji wa Tottenham na Timu ya Taifa ya Ufaransa Moussa Cissoko alikuja kutembelea moja ya Hifadhi za Taifa hapa nchini.    